Yogita Sharma on läbi ja lõhki eesti koolitüdruk ning kõik oma 18 eluaastat Eestis elanud. Oma eksootilise nime päritolu peab ta üsna tihti selgitama - nimelt on Yogita sündinud Nepaalis. Kiusatus rääkida Nepaalist ja küsida saatuse kummaliste keerdkäikude  kohta on suur, aga jääme jutuajamises siiski ühe teema, kunsti juurde. Sest Yogita Sharma osaleb koolinoorte kaasaegse kunsti triennaalil Eksperimenta! ja suure publiku ees eksponeerib ta oma tööd esimest korda.